Tuválu

Tuválu (Tuválu ñe'ẽme, Tuvalu; ingleñe'ẽme, Tuvalu), oñembohéra akue Ypa'ũnguéra Ellice ary 1974 peve, ha'e peteĩ umi irundy tetã hekosãsóvagui ojapóva Polinésia, ha peteĩ umi parundýgui ojapóva Oseanía. Ko tetã itavusu ha'e hína Funafuti. Ko tetã yvy apekue oñuvã heta ypa'ũ paraguasu Py'aguapýpe ha ojejuhu amo 4000 km Havái'i ypa'ũgui ha Autarália retãgui. Umi tetã Tuválu hi'aguĩvéva niko Kiriváti, Samóa ha Fíji. Ijyvy ha'e 4 yñu ha 5 ykuãirũ, upéicha ijapekue niko 26 km². Táva Vatikáno rire (oikohápe 932 tapicha) ha Náuru retã rire (oikohápe 13 048 tekove) ko tetã niko upe tetã hekosãsóva hetãyguakuéra hetakue imichĩvéva. Upéicha avei Tuválu niko upe tetã ONU atýgui hetãyguakuéra hetakue imichĩvéva, ijyvy apekuére oikónte 11 810 tapicha. Ko ñe'ẽngue Tuválu ou ko tetã ypykuéra ñe'ẽ teégui ha he'ise poapy ypa'ũ. Mandu'apy Joajuha Wikimedia Commons oguereko ta'ãnga Tuválu rehegua Commons. Sitio web del gobierno de Tuvalu (Tuválu ñe'ẽme ha ingleñe'ẽme) Guía de Tuvalu Estadísticas OMS Tuvalu Online (Tuválu ñe'ẽme ha ingleñe'ẽme) The Sinking of Tuvalu (uválu ñe'ẽme ha ingleñe'ẽme)